CELEX: 62015CN0481
Language: fi
Date: 2015-09-10 00:00:00
Title: Asia C-481/15: Kanne 10.9.2015 – Euroopan komissio v. Saksan liittotasavalta

9.11.2015   
            
            
               FI
            
            
               Euroopan unionin virallinen lehti
            
            
               C 371/16
            
         Kanne 10.9.2015 – Euroopan komissio v. Saksan liittotasavalta
   (Asia C-481/15)
   (2015/C 371/19)
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio asiamiehet W. Mölls ja F. Wilman)
   
      Vastaaja: Saksan liittotasavalta
   
      Vaatimukset
   
   Kantaja vaatii, että asiassa annetaan seuraava ratkaisu:
   
               —
            
            
               Saksan liittotasavalta ei ole noudattanut asetuksen (EY) N:o 300/2008 (1) 11 artiklan ja tämän asetuksen liitteessä II olevien 4.1, 4.2, 7.5 ja 14 kohdan mukaisia velvoitteitaan, koska se on jättänyt varmistamatta tiettyjen ilmailun turvaamista koskevien yhteisten perusvaatimusten säännöllisestä seurannasta vaaditussa laajuudessa ja vaaditun tiheyden mukaisesti sekä jättänyt asettamatta käyttöön riittävää määrää auditoijia laadunvalvontatoimenpiteiden suorittamista varten
            
         
               —
            
            
               Saksan liittotasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi seuraavaa:
   Asetuksen (EY) N:o 300/2008 11 artiklassa ja tämän asetuksen liitteessä II olevissa 4.1, 4.2, 7.5 ja 14 kohdassa velvoitetaan kukin jäsenvaltio varmistamaan tiettyjen ilmailun turvaamista koskevien yhteisten perusvaatimusten säännöllinen seuranta vaaditussa laajuudessa ja vaaditun tiheyden mukaisesti sekä asettamaan käyttöön riittävä määrä auditoijia laadunvalvontatoimenpiteiden suorittamista varten.
   Saksa ei noudattanut tätä velvoitetta.
   
      (1)  Yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11.3.2008 annettu Euroopan parlamentin ja neuvoston asetus N:o (EY) N:o 300/2008, EUVL L 97, s. 72, sellaisena kuin se on muutettuna 8.1.2010 annetulla komission asetuksella 18/2010, EUVL L 7, s. 3.